burgasdotpro/wikipedia huggingface dataset:
Černý Kříž

Černý Kříž () je základná sídelná jednotka obce Stožec a železničná stanica. Nachádza sa v údolí Studenej Vltavy v nadmorskej výške 745 m.
Dejiny.
Do roku 1910 v mieste dnešnej osady stála hájovňa, ktorú niekoľko generácií obhospodarovala rodina Paleczkovcov. V roku 1910 tu výstavbou železničnej trate vznikol železničný uzol. Názov Černý Kříž získala stanica v roku 1924 (do tej doby sa nazývala "U černého kříže"). V tridsiatych rokoch 20. storočia tu žilo tridsať ľudí.
Železničná stanica.
Stanica Černý Kříž leží na km 61,9 železničnej trate České Budějovice - Volary/Nové Údolí. Je z troch strán obklopená lesom, má dve dopravné a dve manipulačná koľaje. Staničná budova bola postavená podľa projektu z roku 1892 používaného pri stavbe miestnych železníc po celých Čechách (rovnaký projekt bol použitý pre stavbu stanice napr. v Volaroch, Lenore, Prachaticiach či Volyni). Bývala tu vodáreň a drevené skladisko, zachovaná zostala iba rampa.
Lipice (Chorvátsko)

Lipice je osada v Chorvátsku v Licko-senjskej župe, ktorá je súčasťou obce Brinje. V roku 2001 tu žilo 254 obyvateľov.
Košické Hámre

Pôvodnú obec Košické Hámre zaplavili vody vodného diela Ružín, časť jej pôvodného katastra je súčasťou (miestnou časťou) obce Košická Belá. Obec bola známa hutníckou tradíciou a hámrami, v súčasnosti slúži jej okolie na rekreačné účely.
Reflux (chémia)

Reflux je cyklický dej, pri ktorom sa zohrievaná látka začne vyparovať, jej pary kondenzujú (kondenzácia) a spätne sa vracajú do miesta odkiaľ sa vyparili. Tento dej sa cyklicky opakuje dovtedy, dokiaľ sa do systému pridáva energia. Napríklad v banke sa zohrieva látka, ktorá sa začne vyparovať, jej pary sa dostanú do chladiča, kde kondenzujú a ako kvapky naspäť stekajú do banky.
Rock am Ring (DVD Nickelback)

Live Rock am Ring je koncertné DVD kanadskej rockovej skupiny Nickelback nahrané počas prestížneho hudobného festivalu rockovej hudby Rock am Ring, ktorý sa každoročne koná v Nürburgringu v Nemecku. Skupina tam vystúpila v sobotu dňa 5. júna 2004, teda v predposledný deň festivalu. Na festivale zahrali 11 skladieb. DVD sa na trhu objavilo v roku 2004 prostredníctvom vydavatestva Roadrunner Records. Skupina okrem svojich vlastných skladieb zahrala aj coververziu heavy metalovej skupiny Metallica, „Sad But True“. Koncert na festivale Rock am Ring sa konal v rámci turné The Long Road Tour.
Zostava.
Nickelback
Hostia:
Zrýchlenie (rozlišovacia stránka)

Zrýchlenie môže byť:
The Roller

„The Roller“ je prvý oficiálny singel britskej rockovej skupiny Beady Eye, ktorý je z albumu "Different Gear, Still Speeding" (dátum vydania: 28. februára 2011). Video k singlu bolo prvýkrát zverejnené presne o polnoci 11. januára 2011 na britskom televíznom kanáli Channel 4. Na singly sa tiež nachádza skladba „Two of A Kind“, ktorá je jeho stranou B. Pieseň bola prvýkrát zverejnená 7. januára 2011. Napísal ju gitarista Gem Archer spolu som spevákom a frontmanom Liamom Gallagherom.
Videoklip.
Videoklip, ktorý bol prvýkrát zverejnený na TV kanáli Channel 4, 11. Januára 2011 o polnoci, je vytvorený na klasický, "beatlesovský" štýl. V kruhu sú Liam Gallagher s mikrofónom, Gem Archer hrajúci na piáno, Andy Bell s akustickou gitarou, Chris Sharrock na bicích a taktiež basgitarista Jeff Wootton známy tiež zo skupiny Gorillaz. Okolo nich jazdí dievčina do kruhu na bicykli.
Easthetic (festival)

Easthetic festival je multižánrové podujatie, ktorého prvý ročník sa konal 25. – 26. júna 2010 na Zemplínskej šírave. Druhý ročník nasledoval 5. – 6. augusta 2011.
Festival založili študenti, ktorých snahou bolo na východe Slovenska vytvoriť alternatívu k už existujúcim komerčným hudobným prehliadkam, čo sa im už v rámci prvého ročníka podarilo. Headlinerom prvého Eastheticu bola francúzska skupina Nôze. Ďalšími účinkujúcimi boli napríklad: Realistic Crew z Maďarska, Lavagance, WWW, The Swan Bride, Chiki liki tu-a, Talkshow, Vec, Billy Barman, Puding pani Elvisovej, B-Complex, The Autumnist, Amphibios, L plus, La3no Cubano, Nourish My Fame, Haf a Beyuz či Marián Čekovský. Na festivale sa ľudia v roku 2010 mohli zabávať aj v literárnom cirkuse alebo v tanečnom Nu Spirit stagei. Okrem hudobníkov dostali priestor aj streetartisti a maliari. 
O rok neskôr na podujatí vystúpili takí interpreti ako Dubioza Kolektiv z Bosny a Hercegoviny, Midi Lidi, Kazety, Felix! a Rara Avis z Česka, Ink Midget a Pjoni, Hudba z Marsu, Moja Reč, Plastic Swans, Moustache, Vetroplach, Steaming Satellites z Rakúska, Vidiek, The Uniques, Para, Lixx, Demon Superior z Maďarska alebo Janski Beeeats z Francúzska. Účasť si zopakovali Talkshow, Puding pani Elvisovej a L plus. Rovnako ako pri premiére, aj na druhom ročníku si vydavateľ KK Bagala rozložil svoj literárny cirkus, streeartisti maľovali na umelé steny a k slovu sa dostali aj divadelníci. Na rozdiel od roku 2010 prialo festivalu počasie, čo sa podpísalo aj pod hojnejšiu účasť. Druhý ročník akcie na Zemplínskej šírave poskytol hneď niekoľko zážitkov, ktoré akoby neboli z tejto planéty. 
Tretí ročník festivalu sa mal konať 3. a 4. augusta 2012, opäť na Zemplínskej šírave. Z finančných dôvodov bol ale zrušený.
Agis I.

Agis I. alebo Ágis I. () bol približne koncom desiateho storočia pred Kr. (možno 930900 pred Kr.) kráľ Sparty. Pochádzal z kráľovskej dynastie Agiovcov, ktorá je pomenovaná po ňom. Jeho spolukráľom z kráľovského rodu Eurypontovcov bol Eurypón.
Dávne dejiny obdobia vlády kráľa Agida I.(približne koniec desiateho storočia pred Kr.) sú zakryté závojom času. Informácie o tejto dobe napísané antickými historikmi po dlhom časovom odstupe sú novovekými historikmi zväčša považované už len za mýty. Mýty však môžu byť aj ozveny historických udalostí z dávnovekej minulosti.
Najstarší záznam o kráľovi Agidovi je z pera historika Herodota žijúceho v piatom storočí pred Kr. Píše, že bol synom Euryshtena zakladateľa rodu Agiovcov a jeho nástupcom mu bol syn Echestratos. Podľa Apollodóra z Atén Agis vládol 31 rokov. V excerpte Latina Barbari sa uvádza, že vládol len dva roky. Strabón, vo svojom diele "Geografia" (informáciu čerpal od historika Efora) napísal, že Agis počas svojho panovania obmedzil práva perioikom.
Perioikovia „okolití obyvatelia“ boli pôvodným väčšinou achájskym obyvateľstvom, ktoré sa po vpáde Dórov (predchodcov Sparťanov) vzdalo zrejme bez ozbrojeného odporu. Dóri im za to ponechali slobodu a rôzne občianske práva s výnimkou politických. Strabón ďalej píše, že po týchto opatreniach kráľa Agida poslúchli v Lakónii všetci okrem mesta Helos, ktoré sa vzbúrilo. Sparťania preto mesto dobyli a obyvateľstvo odsúdili k otroctvu. Pausanias vzburu mesta Helos kladie až do obdobia vlády kráľa Alkamena, je však možné, že sa mesto v tom čase vzbúrilo po druhý raz. Za vlády Agida, ako píše opäť Pausanias Sparťania založili dve kolónie. Patru na severe kraja Achaia a ďalšiu v kraji Aiolis na západnom pobreží Anatólie.
Od Polyaina sa dozvedáme, že Agis zomrel násilnou smrťou. Vrahovia sa ukryli v Arkádii a preto jeho spolukráľ Eurypón tam viedol vojenskú výpravu na ich dolapenie.
Dafné

Dafné alebo Dafna alebo zastarano Dafne ("Dafné", ) bola dcéra riečneho boha Péneia, jedna z najkrajších nýmf.
Svojou krásou učarovala každému a zaľúbil sa do nej aj boh svetla a slnka Apolón. Napriek tomu, že bol mladý a príťažlivý, Dafné jeho dvorenie neopätovala. Spôsobil to šíp zo zlatého luku boha lásky Erosa. Ten sa chcel Apolónovi pomstiť za to, že sa z jeho luku vysmieval tvrdiac, že je lepší strelec ako on. Pretože Eros mal moc svojimi šípmi lásku roznecovať ale aj hubiť, vystrelil z luku na Apolóna šíp, ktorý vzbudzoval lásku a nymfu Dafné postrelil šípom, ktorý lásku zabíjal.
Dafné Apolónovi neustále unikala a priala si radšej smrť ako by sa mala stať jeho milenkou. Vidiac, že jeho túžobným chúťkam neunikne, požiadala otca aby jej pomohol. Priala si zmeniť podobu, kedy by sa jej krása premenila na niečo nepríťažlivé. Otec jej prianiu vyhovel a pri najbližšej príležitosti, keď Apolón Dafné opäť prenasledoval a zdalo sa, že ju už-už chytí, zmenil ju na vavrínový strom: jej hladkú kožu pokryl zvráskavenou kôrou, ruky jej premenil na konáre a vlasy na listy.
Vavrínový strom, z ktorého si Apolón potom uvil veniec na hlavu, bol v antickom svete považovaný za posvätnú rastlinu. Vencami z jeho listov sa ozdobovali olympijskí víťazi, rovnako ako sa nimi v starovekom Ríme dekorovali cisári či vojvodcovia, vracajúci sa z víťazných bojov.
Tragický príbeh Dafné sa stal často námetom umeleckého spracovania; pozoruhodne sa však častejšie objavuje v novodobom umení. Z antiky sa zrejme najslávnejšie spracovanie objavilo u básnika Ovidia v epickej skladbe "Metamorfózy". Okrem toho z tohto obdobia pochádza pozoruhodná mozaika "Apolón a Dafné" z 3. stor. po Kr., umiestnená v Archeologickom múzeu v Solúne. 
Zo starokresťanských čias pochádza kláštor Dafni neďaleko Atén, postavený v 5. – 6. storočí na mieste niekdajšieho Apolónovho chrámu, ktorý padol v roku 395 za obeť nariadeniu vydaného cisárom Thedosiom I. o ničení pohanských kultov. Tento chrám vznikol na mieste, kde vraj došlo k zázračnej premene nymfy Dafné. Dnešný kláštor je pozoruhodný mozaikovou výzdobou z 11. storočia vytvorenou v byzantskom štýle.
Z novodobých čias je zrejme najznámejším výtvarným spracovaním Berniniho súsošie "Apolón a Dafné", vytvorené v rokoch 1622 – 1625 a umiestnené v rímskej galérii Borghese. Umelec týmto dielom zanechal divákom takmer živý obraz, divadelný výjav zachytávajúci okamih premenenia krásnej ženy na nevzhľadný strom. 
Viacero umelcov obdobia renesancie či baroka (napr. Antonio del Pollaiolo, Veronese či Giambattista Tiepolo) sa nechalo vo svojich dielach inšpirovať námetom nymfy. Z moderných diel je známych niekoľko sochárskych prác, napr. "Dafné" od anglického maliara a sochára Georga Frederica Wattsa v londýnskej galérii Tate Modern.
Okrem výtvarného umenia motív Dafné nachádzame aj v hudbe; historicky prvá opera z roku 1597 od skladateľa Jacopa Periho nesie názov "Dafné". Okrem viacerých ďalších hudobných spracovaní je známa Straussova opera "Dafné" z roku 1937.
Medvědí stezka

Medvědí stezka () je významná turistická značená trasa na Šumave. Je dlhá 14 km a jej krajnými bodmi sú Ovesná a Černý Kříž. Má žlté značenie a číslo 6375. Bola vyznačená v roku 1967 ako najstarší náučný chodník v južných Čechách a druhý najstarší v Česku.
K najväčším zaujímavostiam chodníka patria Medvědí kámen (Bärenstein), tunel Schwarzenberského plavebného kanála, Jelení jezírko a početné žulové skalné útvary (Perníkový vrch, Dračí tlama, Skalní hrad, Perníková skála, Soutěska lapků, Skalní vyhlídka, Lovecká jeskyně, Hřib, Viklan, Mechová pyramida, Kamenná kráska, Obří kostky, Medvědí vyhlídka).
Never Again (Nickelback)

„Never Again“ je skladba a tiež prvý singel kanadskej rockovej skupiny Nickelback z ich tretieho štúdiového albumu "Silver Side Up" vydaného v septembri 2001. Autorom textu piesne je Chad Kroeger, ktorý je takisto spoluskladateľom piesne. Singel bol vydaný 26. novembra 2002 v USA, Kanade a Európe. V Európe bol vydaný cez vydavateľstvo Roadrunner Records pokým v USA bol vyaný cez EMI Records. Singel bol vydaný presne rok po vydaný singlu „Too Bad“. Singel je takisto posledným ktorý propaguje album.
Skladba na koncertoch.
Skladba sa začala objavovať na koncertoch, krátko pred vydaním albumu v roku 2001. Tiež sa dostal na koncertné DVD "Live at Home", ktoré bolo nahrané počas turné Silver Side Up Tour v roku 2002. Skladba sa takisto pravidelne hrala počas turné The Long Road Tour v roku 2004 a All The Right Reasons Tour v roku 2006/2007. Počas tohto turné sa skladba dostala na ďalšie koncertné DVD s názvom "Live at Sturgis 2006". Skladba sa tiež objavila na setliste počas predpremiérových koncertov propagujúcich album "Dark Horse". Počas turné Dark Horse Tour skladba prestala byť hraná naživo. Zvyčajne skupina mala tendenciu hrať túto skladbu v rýchlejšom tempe ako je na albume.
Skladba dosiahla #1 v Kanade a takisto zaujala #1 v rebríčku Mainstream Rock Tracks, v ktorom sa udržal cez dva týždne a tiež #30 vo Veľkej Británii.
Zoznam skladieb.
 CD singel I verzia:
 CD singel II verzia:
Zostava.
Nickelback
Produkcja
Nokia N82

Nokia N82 je smartphone predstavený spoločnosťou Nokia dňa 14. novembra 2007. Je súčasťou série Nseries a predstavuje hernú platformu N-Gage a Nokia Music Store. Nokia N82 disponuje operačným systémom Symbian S60 v9.2 na základe S60 3rd Edition platformy s Featured Pack 1, ktorý môže byť aktualizovaný s pomocou Nokia Software Updater na najnovší firmware (v35.0.002).
Nokia N82 bola prvým telefónom s xenónovým bleskom a 5-megapixelovým fotoaparátom s optikou Carl Zeiss, a bol považovaný za najlepší telefón s fotoaparátom na trhu.
Diskusia a porovnanie modelu N82 s modelom N86 8MP, ktorý je vybavený duálnym LED bleskom, nie je trvalo schopný prekonať N82 pri zmene osvetlenia. Hlavnou výhodou LED osvetlenia je nahrávanie videa, kde xenónový blesk má silnejší výbuch svetla a nemôže byť použitý pre nahrávanie videa kvôli svojím technickým parametrom.
N82 obsahuje aj akcelerometer na stabilizáciu videa a orientáciu snímok na výšku alebo šírku a tiež automatickú rotáciu displeja o 270 stupňov.
Never Again

Never Again (v slovenčine "nikdy viac") môže byť:
British Academy of Film and Television Arts

Britská akadémia filmového a televízneho umenia (anglicky: "The British Academy of Film and Television Arts", BAFTA) je britská organizácia, ktorá každoročne udeľuje ceny za film, televíziu, detský film, médiá a videohry. Organizácia bola založená v roku 1947 ako Britská filmová akadémia. V roku 1958 sa Akadémia spojila so Spoločnosťou televíznych producentov a režisérov a vytvorili spoločne Spoločnosť filmu a televízie, ktorá bola neskôr v roku 1976 premenovaná na Britskú akadémiu filmového a televízneho umenia.
Hlavné sídlo BAFTA je na Piccadilly v Londýne, ale má zároveň aj menšie sídla v severnom Anglicku, Škótsku, Walese, New Yorku a Los Angeles.
Podoba ceny BAFTA je druh divadelnej masky navrhnutej americkým sochárom Mici Cunliffom.
Gotta Be Somebody

„Gotta Be Somebody“ je prvý singel kanadskej rockovej skupiny Nickelback pochádzajúci a zároveň propagujúci ich šiesty štúdiový album "Dark Horse" vydaný v roku 2008. Najprv mal byť prvým singlom skladba „If Today Was Your Last Day“, ale na poslednú chvíľu bol zmenený. Singel mal premiéru dňa 29. septembra, a bol umiestnený aj na oficiálnej stránke skupiny po dobu 24 hodín na bezplatné stiahnutie vo formáte MP3. O mesiac neskôr bol singel vydaný aj v Nemecku a dňa 10. novembra mal premiéru vo Veľkej Británii. Na B-strane singlu sa objavila coververzia skladby Eltona Johna „Saturday Night's Alright (For Fighting)“ nahraná skupinou Nickelback, Kidom Rockom a Dimebagom Darrellom. Táto coververzia sa objavila aj na limitovanej edícii albumu "The Long Road" z roku 2003.
Úspech.
Skladba debutovala na #1 v rebríčku American iTunes Rock Chart a na #3 v rebríčku Top Selling Songs. Singel debutoval dňa 18. októbra 2008 na #10 v rebríčku Billboard Hot 100. Počas prvého týždňa bolo zaregistrovaných 127 tisíc stiahnutí z internetu čo mu umožnilo #6 v rebríčku Hot Digital Songs. Skladba tiež debutovala na #14 v rebríčku Mainstream Rock Tracks a dosiahol vrchol v podobe #9. Singel dosiahol tiež #22 v rebríčku Modern Rock Tracks a vrchol dosiahol na #10. Takisto dosiahla #19 Hot Adult Top 40 Tracks a postupne dosiahol #4. V kanade skladba v rebríčku Canadian Hot 100 dosiahla #4. Skladba takisto dosiahla #19 v rebríčku singlov ARIA Charts, v Nemecku dosiahla #6 a vo Veľkej Británii dosiahla skladba #26. Videoklip skladby bol v roku 2008 použitý World Wrestling Entertainment.
V roku 2009 bola skladba nominovaná na cenu kanadského hudobného priemyslu Juno Award v kategórii Single of the Year. Toho istého roku dostal videoklip k piesni cenu MuchMusic Video Awards v kategórii Video of the Year. Predtým cenu získali videoklipy piesní „Too Bad“, „Photograph“ a „Far Away“. Okrem toho videoklip získal 2 ceny v kategórii Best Rock Video a Best Post Production.
Zoznam skladieb.
CD singel
Zostava.
Nickelback
Produkcia
Pozostali
Pozície v rebríčkoch.
Nickelback version
Bucky Covington version
Prapořiště

Prapořiště je bývalá obec v okrese Domažlice, dnes súčasť mesta Kdyně.
História.
Prvé písomné zmienky o dedine pochádzajú z roku 1452. V 19. storočí a až do konca druhej svetovej vojny bola obec národnostne zmiešaná. V roku 1890 tu žilo v 82 domoch 247 Čechov a 306 Nemcov, v roku 2001 tu žilo 406 obyvateľov v 146 domoch 
Pôvod názvu.
Názov dediny sa má podľa legendy vzťahovať k bitke pri Brůdku:
"Ukoristené zástavy () z bitky pri Brůdku medzi kniežaťom Břetislavom a Henrichom III. v auguste roku 1040 vraj české vojská niesli zástavy kus cesty so sebou, ale nakoniec ich nechali na jednom mieste, ktoré po nich dostalo meno Prapořiště". 
Pamiatky.
Kaplnka svätého Jána Krstiteľa.
Pred výstavbou kaplnky sa v obci slávila púť na svätú Annu spoločne s kostolom na Tannaberku. Rok založenia kaplnky je neznámy, no v roku 1870 bol pre ňu zakúpený nový zvon. Počas 1. svetovej vojny bol však odobraný a nahradený železným.
Pôvodne bola kaplnka zasvätená sv. Janu Nepomuckému. Zasvätenie sv. Jánovi Krstiteľovi prebehlo v roku 1921, kedy bola vykonaná aj prestavba kaplnky. V novo upravenej kaplnke bola slúžená prvá omša na sviatok sv. Jána Krstiteľa 24. júna 1921. V pôvodnej kaplnke sa konali len v máji májové pobožnosti bez účasti kňaza. Na sviatok Jána Nepomuckého sa konalo procesia so sochou tohto svätca a sochou Panny Márie do Držalského lesa (cestou za samotou Hamlička), kde v minulosti stávala pri studničke drevená kaplnka. Po roku 1921 sa v obci konali dve púte - Česi slávili púť na sv. Jána Krstiteľa, Nemci slávili na sv. Jána Nepomuckého s procesiou k držalskej studničke.
Kaplnka bola opravená až v roku 1959, kedy bola vykonaná nutná oprava strechy a jej natretie, všetko za 2 180 Kčs. Ďalšia oprava (náter strechy) bola vykonaná v roku 1970 nákladom Márie Kokaislové z čp 6. V roku 1990 zorganizovali manželia Kokaislovi z čp 11 pokrytie strechy medeným plechom a pozlátenie kupoly. Práce na kaplnke viedol zadarmo Josef Šindelář a materiál financoval MěNV Kdyně (42 884 Kčs). Pri oprave bola otvorená i kupola na veži, kde bol zápis o oprave z 17. novembra 1959. Posledná oprava prebehla v roku 2006. Pamiatkovo chránený kríž z kaplnky je dnes uložený na bezpečnejšom mieste.
John Atta Mills

John Evans Atta Mills (* 21. júl 1944, Tarkwa, Ghana - † 24. júl 2012, Akkra) bol ghanský politik a prezident Ghany od roku 2009 do svojej smrti.
Mills bol univerzitný profesor a študoval na troch univerzitách - na Ghanskej univerzite (Akkra), na britskej University of London a Sanford Law School v USA. 25 rokov učil na Ghanskej univerzite. V rokoch 1997 až 2001 bol viceprezidentom Ghany za prezidenta Jerryho Rawlingsa a preto sa vďaka politickému systému stal kandidátom v prezidentských voľbách 2000 a 2004, v oboch prípadoch neúspešne. Vo voľbách v roku 2008 porazil úradujúceho prezidenta Nana Akufo-Adda s 50,23% hlasov..
Po jeho smrti ho vo funkcii nahradil bývalý viceprezident John Dramani Mahama.
Bol ženatý, manželka bola učiteľka, a mali jedného syna. Bol aktívny hokejbalista a hral v ghanskom národnom hokejovom tíme "Black Stars".
Majstrovstvá sveta v hádzanej mužov 1938

1. Majstrovstvá sveta v hádzanej mužov 1938 so siedmimi hráčmi sa uskutočnili v dňoch 5. až 6. februára v Nemecku.
Majstrovstiev sa zúčastnili štyri mužstvá. Hralo sa v jednej skupine systémom každý s každým. Hrací čas bol iba 2 x 15 minút(v súčasnosti (2011) sa hrá 2 x 30 minút). Na prvý hrací deň prišlo osemtisíc a o deň neskôr desať tisíc divákov. Zaujímavosťou je, že pred šampionátom sa odohralo iba jediné medzištátne stretnutie8. marca 1935 v Kodani medzi Dánskom a Švédskom (12 : 18). 
Výsledky a tabuľka.
5. februára 1938 
 Nemecko 11 : 2 (4 : 3)
5. februára 1938 
 5 : 4 (2 : 2)
6. februára 1938 
 2 : 1 (1 : 1)
6. februára 1938 
 Nemecko 4 : 4 (4 : 2)
6. februára 1938 
 7 : 2 (3 : 0)
6. februára 1938 
 Nemecko 7 : 2 (3 : 1)
Súpisky.
1. Nemecko
Tréner: Günther Otto Kaundynia
2. Rakúsko
Tréner:
3. 
Tréner: Herbert Johansson
Třístoličník

Třístoličník () je šumavský vrch, ktorého vrcholové partie ležia na hranici medzi Českom a Nemeckom. Leží asi 8 kilometrov južne od Stožca. Vrchol má nadmorskú výšku .
Názov vrchu je odvodený od troch žulových skalných vežičiek na vrchole, ktoré vznikli zvetrávaním a ležiacich na nemeckej strane hranice. Z nich je dobrý kruhový rozhľad do Bavorska a pri dobrej viditeľnosťi aj na Alpy. Neďaleko vrcholu stojí horská chata s reštauráciou. Na severnom svahu začína Schwarzenberský plavebný kanál. Od vrcholu Třístoličníka sa smerom k juhovýchodu tiahne výrazný hrebeň, na ktorom leží tiež Trojmezná hora () a najvyšší vrch českej časti Šumavy Plechý ().
If Today Was Your Last Day

„If Today Was Your Last Day“ je tretí singel kanadskej rockovej skupiny Nickelback z ich šiesteho štúdiového albumu "Dark Horse", ktorý bol vydaný v roku 2008. Singel mal byť pôvodne určený na propagáciu albumu, ale v poslednej chvíli bol určený singel „Gotta Be Somebody“. Skladba bola vydaná ako singel jedine vo forme digital download a rádiový singel. Pôvodne mal mať singel v rozhlasových staniciach premiéru dňa 30. septembra, ale bol nahradený už spomínaným singlom. Autorom textu piesne je Chad Kroeger, hudbu zložila celá skupina. Okrem vydania singlu v podobe digital download, bol singel vydaný dňa 11. novembra na stránkach iTunes, kde dosiahol #11 v rebríčku počúvanosti. 15. júna 2009 sa konala premiéra singlu vo Veľkej Británii. Singel získal v Austrálii zlatú platňu. Mixovaním skladby bol poverený Mike Shipley.
Úspech.
Singel bola vydaná v Kanade, kde bol vysielaný v lokálnej rozhlasovej stanici 104.5 CHUM FM, kde dosiahol #2 a #12 v rebríčku CHUM Chart Top 30. Skladba debutovala na #35 v rebríčku Billboard Hot 100 v USA a #91 v rebríčku Canadian Hot 100 v Kanade, kde sa neustále zvyšovala jeho pozícia až po #23. Skladba tiež dosiahla #1 v rebríčku UK Rock Chart.
Skladba sa dostala na kompiláciu "Now That's What I Call Music!", ktorá bola vydaná len vo Veľkej Británii. Skladba sa tiaž dostala na soundtrack filmu "Ako vycvičiť draka" a tiež propagovala filmy počas Zimných olympijských hier 2010 vo Vancouveri.
Koncertná premiéra skladby sa konala počas koncertu skupiny v Manchester Evening News Arena v Manchestri v Anglicku dňa 22. mája 2009. Odvtedy je pravidelne hraná na koncertoch. Skladba bola tiež nahraná v akustickej verzii počas vystúpenia v nemeckej televízii.
Zostava.
Nickelback
Produkcia
Králíky (okres Ústí nad Orlicí)

Králíky () sú mesto v okrese Ústí nad Orlicí v Pardubickom kraji.
Geografia.
Mesto s 4 400 obyvateľmi a rozlohou leží v severovýchodnom výbežku okresu Ústí nad Orlicí pri hraniciach s okresom Šumperk v Olomouckom kraji (na východe) a Poľskom (na severozápade).
Mestom prechádza cesta prvej triedy I/43 z Červenej Vody do poľského Kłodzka, na ktorú nadväzuje cesta druhej triedy a 5 ciest tretej triedy, pozdĺž ktorých sa nachádzajú ďalšie časti mesta. 
Mestom preteká Králický potok, ktorý sa západne od mesta vlieva do Tichej Orlice. Neďaleko Králík sa nachádza jedno z hlavných európskych rozvodí medzi úmoriami Čierneho mora a Severného mora, asi severne od mesta na Králickom Snežníku pramení rieka Morava.
Mesto leží asi od Červenej Vody, od Žamberku a Letohradu, od Ústí nad Orlicí a od Šumperku.
Ku Králíkom patrí väčšina okolitých obcí:
Štvorvalcový radový motor

Štvorvalcový radový motor alebo radový štvorvalec, označovaný aj skratkou R4, je piestový spaľovací motor so štyrmi valcami usporiadanými v rade. Valce môžu byť usporiadané aj vertikálne, a takisto šikmo k zemi. R4 je najjednoduchší systém motora s dobrou rovnováhou. Z tohto dôvodu je často používaný v automobiloch ekologickej triedy. Avšak v motoroch tohto typu dochádza často k vibráciám, ktoré sú priamo úmerné veľkosti motora. Z tohto dôvodu spolu so zvýšením výkonu sa prechádza na motory s väčším počtom valcov. V niektorých prípadoch je k rozvodu motora pridaná aj tretia, takzvaná vyvažovacia hriadeľ ktorá časť týchto vibrácií vyrovnáva protiváhou, napríklad Citroën C5 s motorom 2.2 HDi DW12. 
Použitie.
Usporiadanie R4 je najbežnejším pri motoroch do zdvihového objemu 2,4 l. Niekedy sa toto usporiadanie používa až do objemu 2,7 l, výnimočne až 3,0 L (Porsche 944, Porsche 968, Rolls Royce B40).
Motory R4 používali takmer všetky automobily, produkované v bývalom socialistickom bloku, najčastejšie so zdvihovým objemom 1,2 l (Škoda radu 1000, 100/110, 120/130, 1203, Favorit, Lada, Volga, Dacia atď.)
Takisto Ford A bol vybavený veľkým motorom s objemom 3,3 L v tomto usporiadaní.
Koncern Toyota tiež vyrábal naftové motory v usporiadaní R4 so zdvihovým objemom 4,1 L (Toyota 15B-FTE). Tento motor bol používaný v modeli Toyota Mega Crusier.
Vozidlá s motormi R4.
Najmenší motor typu R4 v kei car Mazda Carol mal zdvihový objem 0,358 L. Dokonca ešte menšie motory boli používané v motocykloch, napríklad Honda CBR250 s motorom s objemom 0,25 L. Bežný objem automobilových motorov s týmto usporiadaním sa pohybuje v rozmedzí 1,2 - 2,4 litra.
Deltoid

Deltoid je geometrický útvar – štvoruholník, v ktorom majú dve dvojice vzájomne priliehajúcich strán rovnakú veľkosť.
Vlastnosti.
Deltoid má dve uhlopriečky rôznej veľkosti, sú na seba kolmé a jedna z uhlopriečok je druhou uhlopriečkou predelená.
Deltoid je konvexný štvoruholník a spadá do kategórie rôznobežníkov – žiadne dve strany nie sú rovnobežné.
Obsah deltoidu určuje vzťah:
kde formula_2 sú dĺžky uhlopriečok.
Dóža

Dóža môže byť:
Icewind Dale

Icewind Dale je počítačová hra typu RPG, vytvorená v roku 2000 spoločnosťou Black Isle. Je založená na putovaní skupiny dobrodruhov, ktorú si hráč na začiatku hry vytvorí. S touto skupinou rieši problémy odohrávajúce sa na kontinente Faerun, v oblasti zvanej Icewind Dale, ktorá je oddelená od zvyšku sveta veľkým pohorím The Spine of the World.
North American B-25 Mitchell

North American B-25 Mitchell bolo americké bombardovacie lietadlo používané počas druhej svetovej vojny. Bolo pomenované po generálovi amerického letectva Billovi Mitchellovi, ktorý sa v dvadsiatych rokoch aj proti vôli svojich niektorých nadriadených vehementne zastával leteckej techniky.
Vývoj.
Lietadlo B-25 vzniklo na základe objednávky amerického vojenského letectva zo začiatku roku 1939. Prvý prototyp vzlietol v lete roku 1940. Prvé stroje boli vyzbrojené iba jedným guľometom kalibru , po jednom guľomete kalibru na bokoch a v prednej časti trupu a uniesli bômb. Verzia B bola už osadená chrbtovou a spodnou vežou, zadné strelisko však bolo odstránené. Verzia C mala namontované vonkajšie závesníky na bomby a lietadlo malo nové nádrže s väčšou kapacitou. Verzia G, ktorá sa vyrábala od roku 1942, mala posilnenú výzbroj – kanón a dva guľomety v prednej časti trupu, verzia H už bola vyzbrojená kanónom a celkom štrnástimi guľometmi kalibru , pričom mohla niesť bômb alebo torpédo. Najviac vyrábaným typom bola verzia B-25J, ktorá bola vyzbrojená trinástimi guľometmi kalibru a s nosnosťou bômb. Celkom bolo vyrobených 9 984 kusov.
Bojové použitie.
Lietadlá B-25 používalo najmä americké námorné vojenské letectvo v Pacifiku, ale aj v oblasti Stredozemného mora. Najznámejšou akciou týchto lietadiel bol nálet na Tokio, ktorý uskutočnilo 18. apríla 1942 šestnásť B-25B plukovníka Jamesa Doolittla, štartujúcich z lietadlovej lode USS Hornet. Lietadlá B-25 boli počas druhej svetovej vojny dodávané do ZSSR, Kanady, Austrálie a Číny. Po vojne si stroje zakúpili niektoré štáty Latinskej Ameriky.
Ancient

Ancient je (pôvodom) nórska black metalová skupina založená v roku 1992.
História.
Skupinu založil multiinštrumentalista (prevažne gitarista) Aphazel ako jednočlenný projekt v roku 1992. Krátko na to sa k nemu pridal bubeník a vokalista Grimm. V tejto zostave nahrala demo Eerily Howling Winds, vďaka ktorému sa jej podarilo získať zmluvu s Listenable Records. Výsledkom bol v roku 1994 debut Svartalvheim. Po vydaní EP Trolltaar Grimm skupinu opúšťa a Aphazel sa sťahuje do USA.
V Amerike dáva Aphazel dokopy novú zostavu Ancient. Namiesto Grimma prichádzajú vokalista (a príležitostne bubeník) Lord Kaiaphas a bubeník Kjetil a zostavu dopĺňa Kimberly Goss (klávesy). Skupina uzavrie zmluvu s Metal Blade records. V tejto zostave nahrávajú album The Cainian Chronicle. Skupina upúšťa od tradičného black metalu a priberá gothic metalové prvky. Krátko na to točia klip k piesni Lilith's Embrace. Po tomto klipe odchádzajú Kjetil a Kimberly. Do skupiny prichádza druhý multiništrumentalista Jesus Christ! (tiež hlavne gitarista) a speváčka Erichte. V tejto zostave nahrávajú album Mad Grandiose Bloodfiends. Nasleduje Bloodhount tour, počas ktorého hrajú so skupinou niekoľkí hostia na doplnenie zostavy – Scorpios (basa), Lazarus (klávesy) a Profana (bicie).
Po turné zostávajú v Ancient len Jesus Christ! a Aphazel, ktorý sa od tohto momentu stáva aj novým vokalistom skupiny. Pôsobisko skupiny sa opäť mení, tentoraz sa ním stane Taliansko. Ku skupine sa pridávajú vokalista Deadly Kristin a bubeník Krigse. Na novom albume The Halls of Eternity si Jesus Christ! príliš nezahrá, nakoľko sa nahrávania nemôže zúčastniť. V roku 2000 sa tvorí nová zostava za príchodu basgitaristu Dhilorza a bubeníka GroMa. V novej zostave točia album Proxima Centauri. V roku 2003 odchádza Deadly Kristin, čím sa skupina po prvýkrát od roku 1996 zbaví ženských vokálov. Na poslednom albume Night Visit (2004) si zahosťuje aj bývalý člen Lord Kaiaphas.
Zostava skupiny sa počas nasledujúcich rokov menila.
Diskografia.
Albumy.
Všetky albumy vydané na Metal Blade records, pokiaľ nie je uvedené inak
Plechý

Plechý () () je vrch ležiaci v Južných Čechách v pohorí Šumava, na hranici s Rakúskom a súčasne je najvyšším vrcholom českej aj rakúskej časti Šumavy. Nachádza sa západne od Novej Pece.
Názov.
Dnešné pomenovanie tohto vrchu vzniklo z nemeckého názvu, ktorý je z minulosti známy v rôznych podobách (1346 "Plechensteyn", 1604 "Plecknsstayn", 1710 "Pleckhenstein") a znamená „lesklý kameň alebo skala“ (odvodené od slovesa blecken = lesknúť sa, trblietať sa). Motívom k tomutu názvu bola pravdepodobne trblietajúca sa hladina jazera na severovýchodnom svahu hory.
Klimatické podmienky.
Snehová pokrývka tu leží pol roka, teplota nedosahuje ani 3 °C v ročnom priemere.
Prístup.
Plechý je prístupný z niekoľkých smerov. Prechádza po ňom červeno značený hrebeňový chodník z Nového Údolia do Zadnej Zvonkovej. Na tejto trase ležia ďalšie vrcholy vyššie ako  – Třístoličník, Trojmezná, Smrčina. Ďalšou možnosťou je výstup z Novej Pece po zelenej značke k Plešnému jazeru a odtiaľ žlto značenou tzv. „zážitkovou trasou“ (vedie medzi stojacimi odumretými stromami so vstupom na vlastné nebezpečenstvo) okolo Stifterovho pomníka až na vrchol. Výstup na Plechý sa dá uskutočniť aj z rakúskej strany.
Gibson Flying V

Gibson Flying V je elektrická gitara vyrábaná firmou Gibson Guitar Corporation s charakteristickým tvarom písmena V. Jej premiéra sa konala v roku 1958, ale v roku 1959 bola kvôli malému záujmu stiahnutá z predaja. Až neskôr boli docenené a znovu vyrábané od roku 1967 až dodnes.
Gitara má silný a ostrý zvuk, hlavne vďaka dvom humbuckerom. Gitara má mostík Tune-o-matic patentovaný firmou Gibson v roku 1952 a napínač strún Stopbar.
Gitary Flying V používajú skupiny ako Metallica, Acid Drinkers, Nickelback, Judas Priest alebo Scorpions. Model Flying V sa uplatnil aj v žánri blues - hral na ňu Jimi Hendrix a jeden z "kráľov bluesu" - Albert King.
Devízový trh

Devízový trh predstavuje miesto, kde sa stretáva ponuka s dopytom po zahraničných menách, prípadne po peňažných nástrojoch, ktoré sú denominované v zahraničnej mene. 
Pri tomto procese sa tvorí cena jednotlivých mien, ktorá sa označuje ako menový alebo devízový kurz.
Edaphosaurus

Edaphosaurus bol rod paleozoického bylinožravca, ktorý žil asi pred 303 až 299 miliónmi rokov počas obdobia vrchného karbónu po spodný perm. Jeho fosílne pozozstatky sa našli v Severnej Amerike.
Opis.
Edaphosaurus bol približne 3 m dlhý s malou hlavou so značným množstvom zubov. Mal pevne stavané nohy na tento typ plazov omnoho vyvinutejšie. Hlavným rysom edaphosaura je jeho kožená plachta podobná ako u dimetrodona, ktorá bola pravdepodobne pestro sfarbená a slúžila mu zrejme na regulovanie telesnej teploty.
La Cucaracha

La Cucaracha (doslovný preklad "šváb") je tradičná španielska folklórna pieseň (corrido). V Mexiku sa stala populárna počas Mexickej revolúcie v roku 1910. 
Existuje veľké množstvo variácií. V jednej revolučnej verzii predstavuje „švába“ mexický prezident Victoriano Huerta, notorický opilec, ktorý bol obviňovaný zo zrady a smrti revolučného prezidenta Francisca I. Maderu. 
Medzi interpretov tejto piesne patria napr. Gipsy Kings, Louis Armstrong.
Krútiaci moment

Krútiaci moment alebo (najmä v elektrotechnike) točivý moment vyjadruje pôsobenie sily na bod vzdialený od osi otáčania (hriadeľa). 
Fyzikálne ide o moment sily, pod názvom krútiaci/točivý moment, používa sa v technických odboroch pri rotačných pohonných systémoch.
Obvykle sa udáva v jednotkách Nm (newtonmeter). Krútiaci moment 1 Nm znamená, že hriadeľ pôsobí na bod vzdialený jeden meter od osi silou 1 newton.
Krútiaci moment pri spaľovacích motoroch.
Krútiaci moment je spoločne s výkonom a maximálnymi otáčkami za minútu dôležitým parametrom spaľovacích motorov (týka sa ale všetkých rotačných pohonných systémov, teda všetkých rotačných motorov a možných konštrukčných riešení).
Prepočet krútiaceho momentu a otáčok motora na výkon:
kde 
V praxi sa dá s výhodou použiť vyjadrenie:
kde
Res extensa

Res extensa - rozpriestranenosť je vo filozofii = tvar, veľkosť, kvalita, deliteľnosť, doba, hmota. "Res cogitas" a "res extensa" sú večné a nemenné. Res extensa (často sa prekladá ako "hmotné substancie", R. Descartes) je jeden z troch látok ako popísal René Descartes vo svojej karteziánskej ontológii. Prekladal z latinčiny, "res extensa" znamená "rozšírená vec". V podstate-attribute-režim ontológia R. Descartesa ', predĺženie je základným atribútom telesnej substancie.
Brembo

Brembo S.p.A. je taliansky výrobca automobilových brzdových systémov, najmä pre vysokovýkonné autá a motocykle. Firma bola založená v Bergame v Taliansku v roku 1961. Skoro po svojom založení sa začala špecializovať na kotúčové brzdy, ktoré boli výhradne dovážané zo Spojeného kráľovstva. Firma v roku 1964 podpísala zmluvu s automobilkou Alfa Romeo a stala sa oficiálnym dodávateľom brzdových komponentov pre Moto Guzzi v roku 1972.
V roku 1980 začala firma dodávala komponenty pre automobilky BMW, Chrysler, Lancia, Mercedes-Benz, Nissan a Porsche.
Brzdy Brembo sú štandardnou výbavou mnohých superšportových automobilov ako Aston Martin, Audi, Ferrari, Lamborghini, Maserati, Mercedes-Benz, Pagani či Porsche a tiež niektorých amerických high-end športových automobilov ako Ford GT, Chevrolet Corvette, Cadillac CTS-V či Dodge Viper a ďalších športových kupé ako Chevrolet Cobalt SS či Nissan 350Z Track Edition. Ostatné značky, ktoré majú brzdy brembo (buď ako štandardné alebo voliteľné príslušenstvo) sú: Acura, Alfa Romeo, Buick, BMW (vrátane Mini), Chrysler, Fiat, Holden, Hyundai, Jaguar, Land Rover, Lexus, Mitsubishi, Nissan ,Opel, Peugeot, Infinity, Pontiac, Renault, Seat, Subaru, Vauxhall, Volkswagen, Volvo a Jeep.
Medzi motocykle používajúce brzdy Brembo patria Aprilia, Bimota, BMW, Ducati, Harley-Davidson, Husqvarna, IMZ-Ural, KTM, Moto Guzzi, MV Agusta, Suzuki, Triumph, Victory a Voxan.
V roku 2000 odkúpil britského výrobcu pretekárskych brzdových systémov a spojok AP Racing.
Kostol svätého Mikuláša (Sliač)

Kostol svätého Mikuláša je rímskokatolícky kostol postavený v 13. storočí. Patrí k jednej z najstarších pamiatok mesta Sliač. 
Kostol dol pôvodne ranogotický, bol niekoľkokrát prestavaný a upravený. V jeho interiéri sa dodnes zachovali vzácne nástenné maľby od maliara Jozefa Hanulu. V minulosti bol okolo kostola postavený múr a priekopa, ktorá ho chránila pred nájazdmi Turkov. 
Veľký historický význam má aj stará zvonica pred kostolom, v ktorej sú umiestnené tri zvony. Najstarší a najväčší z nich je zvon Mikuláš, ktorý patrí k najstarším a najväčším na Slovensku. Jeho hmotnosť je 5,1 tony a bol vyrobený už v roku 1512. Paradoxom je, že práve vďaka svojej nadmernej veľkosti a hmotnosti pretrval až do dnešných čias - nikdy sa nestal korisťou Turkov a nebol zničený ani počas prvej svetovej vojny, keď sa zo zvonov vyrábali delá.
Tupolev Tu-22

Tupolev Tu-22 (v kóde NATO: "Blinder") bol sovietsky bombardér z konca 50. rokov 20. storočia.
Vznik a vývoj.
Lietadlo vzniklo na základe požiadavky na stroj, ktorý mal byť náhradou za Tupolev Tu-16. Pôvodne sa začalo pracovať na dvoch projektoch, avšak nakoniec bol vyvíjaný iba projekt „105“. Prvý prototyp bol vyrobený už v auguste 1957, avšak neboli k nemu motory, na ktoré sa muselo čakať až do septembra. 
Prvý prototyp „105A“ vzlietol 7. septembra 1959, pri jednom zo skúšobných letov došlo ku katastrofe, keď sa stroj zrútil a zahynuli dvaja členovia posádky. Prvé tri sériové lietadlá boli dokončené v lete roku 1960, pričom testy ďalej pokračovali. Ukázalo sa, že stroj je za letu nestabilný. Došlo k ďalšej havárii, avšak aj napriek tomu bolo rozhodnuté o výrobe 12 bombardérov Tu-22A a 30 prieskumných lietadiel Tu-22R. 
Letové skúšky ďalej pokračovali až do septembra 1962, kedy bol stroj oficiálne zavedený do výzbroje, a to aj napriek tomu, že nedosahoval požadovaných parametrov. Nakoniec bolo vyrobených iba 15 kusov lietadiel Tu-22A, ktoré boli používané na prípravu prvých posádok. Pokračovalo sa však v produkcii prieskumných lietadiel Tu-22R, ktorých bolo vyrobených 127 kusov. Ďalej bol vyrobený cvičný variant Tu-22U, pričom prvý stroj vznikol prestavbou z variantu Tu-22R. Tiež bolo vyrobených 47 lietadiel vo variante Tu-22P, čo boli lietadlá – rušiče. Od roku 1961 začali prebiehať skúšky ďalšieho typu pod označením Tu-22K, resp. komplexu K-22, ktorý zahŕňal lietadlo–nosič Tu-22K, raketu Ch-22 a rádiolokátor PN. Tu-22K mal napádať dôležité ciele v hĺbke územia protivníka a americké lietadlové lode. Lietadlá sa v počte 76 kusov sériovo vyrábali od roku 1965 do roku 1969. Začiatkom 70. rokov vzlietli nové stroje Tupolev Tu-22M, čo však boli prakticky iné lietadlá.
Operačné nasadenie.
Tu-22 nebol obľúbeným strojom pre pilotov ani posádku. Lietadlá trpeli poruchami, vysokou pádovou rýchlosťou, značné množstvo ich bolo stratených pri haváriách. Náročná bola aj údržba stroja. Lietadlá boli zo sovietskeho letectva vyradené začiatkom 90. rokov. Okrem ZSSR stroje používala aj Líbya a Irak.
Freyung-Grafenau

Krajinský okres Freyung-Grafenau je krajinský okres v nemeckej spolkovej krajine Bavorsko, vo vládnom obvode Dolné Bavorsko. Okresným mestom je Freyung.
Geografia.
Geograficky sa územie okresu nachádza v Bavorskom lese. Asi 60% z celkovej plochy okresu zaberajú lesy. Najvyšší vrchol v okrese je Großer Rachel (1453 m), druhý najvyšší vrch celého Bavorského lesa a Šumavy.
Na severe okres susedí s Českom a na východe s Rakúskom. Susednými bavorskými okresmi sú: krajinský okres Passau na juhu, krajinský okres Deggendorf na západe a krajinský okres Regen na severozápade.
Hliva ustricová

Hliva ustricová (iné názvy pozri nižšie; lat. "Pleurotus ostreatus") je jedlá drevokazná huba z čeľade hlivovité (lat. "Pleurotaceae"), v starších systémoch sa niekedy zaraďovala do čeľade trúdnikovité ("Polyporaceae") alebo do čeľade Lentinaceae alebo do čeľade čírovkovité ("Tricholomataceae").
Slovenské názvy.
Slovenské odborné názvy tohto druhu sú: hliva ustricová, hliva ustricovitá, staršie: hliva ústricovitá. Odborné zastarané názvy sú: "hliva chrastavá", "chrastavka", "kladná huba", "srež", "hliva"; ľudové/nárečové názvy sú: "hliva, hliv, hlivka, liva, hlivec, hlivák, gliva, huba, buková hliva, bukovo hliva, ješeňovo hliva, stromská hliva, hliva stromovka, kladná huba, kladová huba, orechová huba, bukovnica, kladnička, chladnička, chladnačka, openka, podp(i)enka, podpinka, podpňovka, pňakovka, pnovka, pníček, podpník, michalka, michoľak, hnedáčky*, psie uchá*, jelenice*, scáky*, pešterec, pesere*, panoše" (plurál).
Praktický význam.
Je to výborná jedlá huba. Hliva patrí v Európe medzi najčastejšie používané liečivé huby, pretože sa osvedčila ako podporný prostriedok pri liečbe niektorých civilizačných chorôb. Lekári odporúčajú hlivu a jej extrakty pacientom trpiacim na aterosklerózu, pri vysokom obsahu cholesterolu v krvi. Preukázalo sa, že pomáha aj pacientom s vyšším obsahom cukru v krvi (cukrovke), pri obezite, stuhnutosti svalov, šliach a kĺbov a tiež, že posilňuje Imunitný systém.
Woke Up This Morning

„Woke Up This Morning“ je skladba kanadskej rockovej skupiny Nickelback pochádzajúca z ich tretieho štúdiového albumu "Silver Side Up" z roku 2001. Autorom textu piesne je Chad Kroeger, hudbu zložila celá skupina.
Skladba na koncertoch.
Skladba bola veľmi populárna medzi fanúšikmi skupiny. Počas turné Silver Side Up Tour v roku 2002 bola skladba hraná na začiatku koncertov. Počas hrania skladby boli používané pyrotechnické efekty. Skladba sa dostala na obidve koncertné DVD skupiny "Live at Home" z roku 2002 a "Live at Sturgis 2006" z roku 2008. Skladba sa tiež dostala na oficiálny kompilačný album "Three-Sided Coin" vydaný v roku 2002 vydavateľstvom Roadrunner Records.
Skladba sa tiež objavila na B-strane „Too Bad“ a to v koncertnej verzii spolu s piesňou „How You Remind Me“.
Zostava.
Nickelback
Produkcia
HAARP

HAARP môže byť:
High Frequency Active Auroral Research Program

High Frequency Active Auroral Research Program (doslovný preklad: "vysokofrekvenčný aktívny polárny výskumný program"), skrátene HAARP, je civilný a vojenský výskumný projekt USA realizovaný v odľahlom zariadení severovýchodne od Gakony na Aljaške. Prevádzkuje ho University of Alaska, do roku 2015 aj US Air Force a US Navy. Hlavné úlohy sú použitie vysokofrekvenčných elektromagnetických vĺn na prieskum vyšších vrstiev zemskej atmosféry (najmä ionosféry), výskum šírenia rádiových vĺn, komunikácie a navigácie.
Hlavným prístrojom je "Ionospheric Research Instrument" (IRI), fázované pole, tvorené 180 kríženými dipólovými anténami, rozmiestnenými do pravidelnej mriežky na ploche približne 350 × 300 metrov, schopnými vyžarovať rádiové vlny v rozsahu 2,7 až 10 MHz (pásmo stredných až krátkych vĺn) s celkovým vyžarovaným výkonom približne 3,6 MW do vyšších vrstiev atmosféry. Keďže antény tvoria fázované pole, je možné cielenou voľbou amplitúd a vzájomných fázových posunov budiacich signálov riadiť uhlovú šírku a smer výsledného vyžarovaného zväzku (prípadne viacerých zväzkov) vo veľkom rozsahu uhlov. Zariadenie využíva 30 vysielacích modulov, každý so šiestimi pármi 10 kW vysielačov so samostatnou anténou. Napájanie vysielačov počas aktívnej prevádzky je pre odľahlosť zabezpečované dieselovými generátormi.
Počas výskumnej aktivity je signál generovaný vysielacím systémom vyžarovaný anténnym poľom smerom nahor, kde je v nadmorskej výške 70 až 350 km (v závislosti od prevádzkovej frekvencie) čiastočne absorbovaný v relatívne malom objeme ionosféry s priemerom niekoľkých desiatok kilometrov a hrúbkou len niekoľkých metrov. Intenzita zariadením produkovaného vysokofrekvenčného signálu je v ionosfére menšia než 3 µW/cm², tzn. približne desaťtisíckrát menšia než intenzita prirodzeného elektromagnetického žiarenia Slnka dopadajúceho na Zem a stokrát menšia než prirodzené náhodné zmeny intenzity slnečného ultrafialového a röntgenového žiarenia, ktoré ionosféru vytvára. Drobné efekty, ktoré v dôsledku absorpcie vznikajú, možno pozorovať pomocou citlivých vedeckých prístrojov inštalovaných v zariadení HAARP. Tieto pozorovania poskytujú cenné informácie o dynamike plazmy a pohľad na procesy interakcií Slnka a Zeme.
Projekt je častým predmetom konšpiračných teórií, podľa ktorých by mal umožňovať ovládanie myslí ľudí, počasia, prípadne vyvolávanie prírodných katastrof po celej Zemi.
Akademická knižnica (vysokoškolská knižnica)

Akademická knižnica alebo vysokoškolská knižnica je knižnica, ktorej primárnou funkciou je slúžiť študentom, akademickému a profesionálnemu personálu na univerzitách a iných vysokých školách či inštitúciách postgraduálneho štúdia (môže ale slúžiť aj verejnosti). Akademická (najmä základná) knižnica univerzity sa označuje aj ako univerzitná knižnica.
Akademická knižnica je inými slovami „špecializovaná knižnica, ktorá získava, spracúva a sprístupňuje dokumenty s cieľom informačného a dokumentového zabezpečenia vyučovacieho a vedeckovýskumného procesu vysokej školy“. Poskytuje služby pedagógom, vedeckým pracovníkom a riadiacim pracovníkom vysokej školy, jej študentom (poslucháčom), prípadne aj širšej odbornej verejnosti. Profilácia jej fondov závisí od špecializácie vysokej školy.
Akademická knižnica má obyčajne organizačnú formu ústredných knižníc vysokých škôl resp. fakúlt a čiastkových knižníc pri jednotlivých katedrách, seminároch a iných vysokoškolských pracoviskách.
Akademické knižnice na Slovensku.
Podrobnosti v slovenských pomeroch upravuje knižničný zákon č. 126/2015 Z. z., podľa ktorého je akademická knižnica knižnicou vysokej školy alebo jej fakulty, pričom môže plniť aj úlohy špecializovanej vedeckej knižnice. V prostredí slovenského knihovníctva je na označenie vysokoškolských, univerzitných a fakultných knižníc zaužívaný odborný termín "akademická knižnica".
Na Slovensku tvoria akademické knižnice špecializovanú sieť v rámci knižničného systému Slovenskej republiky. 
Metodickou inštitúciou s celoštátnou pôsobnosťou pre akademické knižnice je Slovenská pedagogická knižnica.
Vedecká knižnica

Vedecká knižnica je knižnica, ktorá získava, spracúva a sprístupňuje dokumenty a informácie z určitého vedného odboru, resp. skupiny vedných odborov. Spravidla sú prístupné širokej verejnosti, ich služby však využíva najmä odborná verejnosť (vedeckí a odborní pracovníci) a študenti stredných a vysokých škôl. Poskytujú širokú škálu knižničných služieb, bibliografických a rešeršných služieb, rozvíjajú medzinárodnú výmenu publikácií a medziknižničnú výpožičnú službu. Svojou činnosťou podporujú rozvoj vedy, výskumu a vzdelávania v príslušnej vednej oblasti. 
Typológia.
Z hľadiska profilácie fondov ich možno rozdeliť na:
Vedecké knižnice na Slovensku.
Vedecké knižnice tvoriace Knižničný systém SR:
Špecializované vedecké knižnice:
Druhá bulharská ríša

Druhá bulharská ríša (iné názvy: druhý bulharský štát, druhé bulharské cárstvo, druhé bulharské kráľovstvo, druhé bulharské cisárstvo; po bulharsky napr. Второ българско царство – "Vtorо bălgarskо carstvo") bola stredoveký bulharský štát, ktorý existoval medzi rokmi 1185 a 1396 (či 1422).
Tento následnícky štát prvej bulharskej ríše dosiahol svoj vrchol za vlády cára Kalojana a Ivana Asena II., potom postupne upadal a nakoniec ho dobyli vojska Osmanskej ríše na prelome 14. a 15. storočia. Jeho následníckym štátom bolo bulharské kniežatstvo a neskôr cárstvo, ktoré vzniklo v roku 1878.
Až do roku 1256 si druhý bulharský štát udržal v oblasti Balkánu dominantné postavenie. Byzantínci boli v niekoľkých veľkých bojoch porazení a v roku 1205 Bulhari pod vedením cára Kalojana drvivo zvíťazili nad novovzniknutým latinským cisárstvom v bitke v Adrianopole. Kalojanov synovec Ivan Asen II. zvíťazil nad epirským despotátom a urobil z Bulharska jednu z vedúcich európskych mocností. Ku koncu 13. storočia však ríša začala vplyvom nájazdov Tatárov, Byzantíncov a Maďarov a tiež vďaka početným povstaniam a neistej vnútropolitickej situácii upadať. Na prelome 14. a 15. storočia ríšu dobyli osmanskí Turci. 
Kultúrne bola bulharská ríša jedným z najviac vyvinutých štátov vtedajšej Európy. Napriek silnému vplyvu byzantskej kultúry dokázali bulharskí architekti a umelci vytvoriť svoj vlastný odlišný štýl. Najväčší rozkvet literatúry a umenia potom prišiel v 14. storočí.
Boeing B-47 Stratojet

Boeing B-47 Stratojet bol americký strategický bombardér stredného doletu. Stroj bol skonštruovaný na základe požiadaviek amerického letectva z roku 1944 na maximálne rýchly bombardér pre stredné trate. Stroj najprv dostal krídlo priame, neskôr, vďaka využitiu nemeckých výskumov z druhej svetovej vojny, šípové pod uhlom 35°. Verzia B-47B mohla dopĺňať palivo počas letu, verzia B-47E dostala brzdiaci padák, katapultovacie sedadlá a kanóny miesto guľometov do zadnej časti trupu. Do služby bol zavedený v roku 1951. Posledný stroj bol vyradený v roku 1969.